Direktiva Sveta 1999/20/ES

z dne 22. marca 1999

o spremembah direktiv 70/524/EGS o dodatkih v krmi, 82/471/EGS o nekaterih proizvodih, ki se uporabljajo v prehrani živali, 95/53/ES o določitvi načel izvajanja uradnega nadzora na področju prehrane živali in 95/69/ES o določitvi pogojev in podrobnejših določb za odobritev in registracijo določenih obratov in posrednikov, delujočih v sektorju krme za živali

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti njenega člena 43,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker členi 13 do 16 Direktive 70/524/EGS [4], kakor je bila spremenjena z Direktivo 96/51/ES [5], določa nekatere določbe o distribuciji in vključitvi dodatkov in premiksov v krmo in označevanju dodatkov, premiksov in krmnih mešanic;

ker Direktiva 82/471/EGS [6] določa v členu 3 in Prilogi nekatere ukrepe za distribucijo in označevanje teh proizvodov;

ker je končni rok 1. april 1998, ki je bil določen državam članicam za začetek izvajanja sprememb Direktiv 70/524/EGS in 82/471/EGS, ki ga uvajata Direktiva 96/51/ES oziroma Direktiva 95/69/ES [7], nezdružljiv z datumoma, ki ju določa Direktiva 95/69/ES za dokončanje postopkov odobritve (1. april 2001) in postopkov registracije (1. september 1998) za nekatere obrate in posrednike, ki delujejo v sektorju krme za živali; ker zadevne določbe veljajo ne da bi to vplivalo na končne roke, ki jih določa Direktiva 95/69/ES; ker morata biti Direktivi 70/524/EGS in 82/471/EGS kljub temu spremenjeni zaradi pravne doslednosti;

ker mora Direktiva Sveta 95/53/ES z dne 25. oktobra 1995 o določitvi načel izvajanja uradnega nadzora na področju prehrane živali [8], zajeti vse proizvode in snovi, ki se uporabljajo v krmi za živali v Skupnosti;

ker naj se zaradi doseganja tega cilja Direktiva 96/25/ES vključi na seznam zakonodaje, na katero se nanaša Direktiva 95/53/ES, in ker naj se sklicevanje na Direktivo Sveta 77/101/EGS z dne 23. novembra 1976 o trženju čistih krmil [9] izbriše s tega seznama, ker je bila od tedaj razveljavljena z Direktivo 96/25/ES;

ker Direktiva 95/69/ES določa, da morajo države članice vsako leto poslati drugim državam članicam seznam odobrenih obratov; ker morajo biti postopki za odobritev obratov dokončani do 1. aprila 2001; ker je v vmesnem času zaradi uradnega nadzora na področju prehrane živali, zlasti pri trgovanju znotraj Skupnosti, potrebno, da so v sporočila vključeni tudi obrati, ki lahko, čeprav še niso odobreni, v skladu s pogoji, navedenimi v Direktivi, nadaljujejo z izvajanjem svojih dejavnosti;

ker se Direktive 70/524/ES, 82/471/EGS, 95/53/ES in 95/69/ES zato ustrezno spremenijo,

SPREJEL NASLEDNJO DIREKTIVO:

Člen 1

Direktiva 70/524/EGS se spremeni, kot sledi:

1. v členu 13 se doda naslednji odstavek:

"6. Odstavki 1 do 3 se uporabljajo, ne da bi to vplivalo na člen 4(2) in člen 9(2) Direktive 95/69/ES."

2. Vstavi se naslednji člen:

"Člen 16a

Členi 14 do 16, ki se nanašajo na odobritev in registracijo številk, predvidenih v Direktivi 95/69/ES, se uporabljajo od 1. aprila 2001."

Člen 2

Direktiva 82/471/EGS se spremeni, kot sledi:

1. v členu 3 se doda naslednji odstavek:

"4. Odstavek 3 se uporablja, ne da bi to vplivalo na člen 4(2) Direktive 95/69/ES."

2. V Prilogi se za proizvode, navedene v poglavju 1, v točki 1(a) Direktive 95/69/ES v stolpcu 7 (posebne določbe), v zadnji alinei o podatkih, ki morajo biti podani na embalaži proizvoda, na posodi ali nalepki, pritrjeni nanjo, zamenja z naslednjim besedilom:

"— od 1. aprila 2001: številka dovoljenja".

Člen 3

V Direktivi 95/53/ES, v členu 2(1)(a), se tretja alinea zamenja z naslednjo:

"— Direktiva Sveta 96/25/ES z dne 29. aprila 1996 o obtoku posamičnih krmil, ki spreminja direktive 70/524/EGS, 74/63/EGS, 82/471/EGS in 93/74/EGS in razveljavlja Direktivo 77/101/EGS"

.

Člen 4

V Direktivi 95/69/ES v členu 6(2) se drugi in tretji stavek nadomestita z naslednjim:

"Države članice vsako leto do 31. decembra pošljejo drugim državam članicam seznam obratov, navedenih v členu 2(2)(a) in (b), in posrednikov, odobrenih v skladu s členom 3(1), in seznam ustreznih obratov in posrednikov, navedenih v členu 4(2), ki so predložili vlogo za odobritev, o kateri države članice še niso sprejele odločitve.

Države članice na zahtevo pošljejo drugim državam članicam celoten ali delni seznam obratov, navedenih v členu 2(2)(c) do (f) in celoten ali delni seznam ustreznih obratov, navedenih v členu 4(2), ki so predložili vlogo za odobritev, o kateri države članice še niso sprejele odločitve"

.

Člen 5

1. Države članice sprejmejo zakone in druge predpise, potrebne za uskladitev s to direktivo, najkasneje do 30. Septembra 1999. O tem takoj obvestijo Komisijo. Države članice začnejo uporabljati ukrepe od 1. oktobra 1999 dalje.

2. Države članice se v sprejetih predpisih iz odstavka 1 sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

3. Države članice pošljejo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva začne veljati na dan objave v Uradnem listu Evropskih skupnosti.

Člen 7

Ta direktiva je naslovljena na države članice.

V Bruslju, 22. marca 1999

Za Svet

Predsednik

G. Verheugen

[1] UL C 266, 25.8.1998, str. 14.

[2] UL C 328, 26.10.1998, str. 80.

[3] UL C 40, 15.2.1999, str. 10.

[4] UL L 270, 14.12.1970, str. 1. Direktiva, kot je bila nazadnje spremenjena z Direktivo 98/92/ES (UL L 346, 22.12.1998, str. 49.)

[5] UL L 235, 17.9.1996, str. 39.

[6] UL L 213, 21.7.1982, str. 8. Direktiva, kot je bila nazadnje spremenjena z Direktivo 96/25/ES (UL L 125, 23.5.1996, str. 35.)

[7] UL L 332, 30.12.1995, str. 15. Direktiva, kot je bila spremenjena z Direktivo 98/92/ES

[8] UL L 265, 8.11.1995, str. 17.

[9] UL L 32, 3.2.1977, str. 1. Direktiva, ki je bila razveljavljena z Direktivo 96/25/ES (UL L 125, 23.5.1996, str. 35.)

--------------------------------------------------